CELEX: 32020D0471
Language: bg
Date: 2020-03-31 00:00:00
Title: Решение (ОВППС) 2020/471 на Съвета от 31 март 2020 година за отмяна на Решение (ОВППС) 2015/778 за военна операция на Европейския съюз в южната част на Централното Средиземноморие (EUNAVFOR MED операция SOPHIA)

1.4.2020   
               
               
                  BG
               
               
                  Официален вестник на Европейския съюз
               
               
                  L 101/3
               
            
         РЕШЕНИЕ (ОВППС) 2020/471 НА СЪВЕТА
         от 31 март 2020 година
         за отмяна на Решение (ОВППС) 2015/778 за военна операция на Европейския съюз в южната част на Централното Средиземноморие (EUNAVFOR MED операция SOPHIA)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 42, параграф 4 и член 43, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 18 май 2015 г. Съветът прие Решение (ОВППС) 2015/778 (1).
                  
               
                     (2)
                  
                  
                     На 26 септември 2019 г. Съветът удължи срока на действие на Решение (ОВППС) 2015/778 до 31 март 2020 г. с Решение (ОВППС) 2019/1595 (2).
                  
               
                     (3)
                  
                  
                     На 17 февруари 2020 г. Съветът постигна съгласие, че EUNAVFOR MED операция SOPHIA следва да бъде приключена. Съответно Решение (ОВППС) 2015/778 следва да бъде отменено и EUNAVFOR MED операция SOPHIA да приключи след тази отмяна.
                  
               
                     (4)
                  
                  
                     В Решение (ОВППС) 2015/528 (3) на Съвета за създаване на механизъм за администриране на финансирането на общите разходи за операциите на Европейския съюз с военни или отбранителни последици (Athena) се определят процедурите за одита и представянето на счетоводните отчети по операцията.
                  
               ПРИЕ НАСТОЯЩОТО РЕШЕНИЕ:
         
            Член 1
            
               1.   Решение (ОВППС) 2015/778 се отменя.
            
            
               2.   Отмяната на Решение (ОВППС) 2015/778 не засяга процедурите, установени в Решение (ОВППС) 2015/528 във връзка с одита и представянето на счетоводните отчети по EUNAVFOR MED операция SOPHIA.
            
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 31 март 2020 година.
            
               
                  За Съвета
               
               
                  Председател
               
               A. METELKO-ZGOMBIĆ
            
         
         
            (1)  Решение (ОВППС) 2015/778 на Съвета от 18 май 2015 г. за военна операция на Европейския съюз в южната част на Централното Средиземноморие (EUNAVFOR MED) (ОВ L 122, 19.5.2015 г., стр. 31).
         
            (2)  Решение (ОВППС) 2019/1595 на Съвета от 26 септември 2019 г. за изменение на Решение (ОВППС) 2015/778 за военна операция на Европейския съюз в южната част на Централното Средиземноморие (EUNAVFOR MED операция SOPHIA) (ОВ L 248, 27.9.2019 г., стр. 73).
         
            (3)  Решение (ОВППС) 2015/528 на Съвета от 27 март 2015 г. за създаване на механизъм за администриране на финансирането на общите разходи за операциите на Европейския съюз с военни последици или последици в областта на отбраната (Athena) и за отмяна на Решение 2011/871/ОВППС (ОВ L 84, 28.3.2015 г., стр. 39).